Diari Oficial de la Generalitat Valenciana


Sumari del DOGV 10788, del 11-12-2024 (2024/12651)

RESOLUCIÓ de 2 de desembre de 2024, de la Direcció General de Relacions amb les Corts, per la qual es publica la pròrroga del conveni marc entre el Consorci Hospitalari Provincial de Castelló i la Fundació de la Comunitat Valenciana Hospital Provincial, per a regular les relacions de col·laboració en matèria d'investigació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10725

Data del DOGV
:   11-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12592

CVE
:   RFLS-M-1535-35147

Data del document
:   02-12-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

La Generalitat, a través del Consorci Hospitalari Provincial de Castelló i la Fundació de la Comunitat Valenciana Hospital Provincial han subscrit, prèvia tramitació reglamentària, el dia 9 de juliol de 2024, la pròrroga del conveni marc per a regular les relacions de col·laboració en matèria d'investigació, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 28 de novembre de 2024 i número 1078/2024, és procedent la publicació en el *Diari Oficial de la Generalitat Valenciana*  del conveni esmentat, que figura annex a aquesta resolució.

València, 2 de desembre de 2024

Jorge Bellver Casaña

Director general de Relacions amb les Corts

*PRÒRROGA DEL CONVENI MARC ENTRE EL CONSORCI HOSPITALARI PROVINCIAL DE CASTELLÓ I LA FUNDACIÓ DE LA COMUNITAT VALENCIANA HOSPITAL PROVINCIAL DE CASTELLÓ PER A REGULAR LES RELACIONS DE COL·LABORACIÓ EN MATÈRIA D'INVESTIGACIÓ*

Castelló de la Plana, 9 de juliol de 2024

Reunits

Per una part, Marciano Gómez Gómez, president del Consorci Hospitalari Provincial de Castelló, facultat per a la firma de la present pròrroga en virtut de l'article 15.h dels Estatuts del Consorci (DOGV 7098, 28.08.2013).

Per l’altra part, Marta Barrachina Mateu, presidenta de la Fundació de la Comunitat Valenciana Hospital Provincial de Castelló, facultada per a la firma de la present pròrroga per l’Acord del Patronat de 27 de juny de 2024.

Les parts es reconeixen plena capacitat per a subscriure la present pròrroga del conveni marc i, a este efecte,

Exposen

I. Que a Castelló de la Plana i amb data 10 de juliol de 2020 es va firmar el Conveni marc entre el Consorci Hospitalari Provincial de Castelló i la Fundació de la Comunitat Valenciana Hospital Provincial de Castelló per a regular les relacions de col·laboració en matèria d'investigació, publicat en el DOGV número 8912, de 24 de setembre de 2020.

II. Que l'objecte del conveni marc era «regular les relacions de col·laboració entre el Consorci i la Fundació» en les àrees de «col·laboració en la gestió, per part de la Fundació, de tots els aspectes relacionats amb la investigació biomèdica que es duguen a terme en el si del Consorci», «la col·laboració de la Fundació per a la realització d'assajos clínics en el si del Consorci», «la promoció d'activitats que faciliten l'intercanvi nacional i internacional de coneixements encaminats a aconseguir la major rellevància científica i clínica del Consorci», «l'activitat docent-formativa que facilite una formació continuada en investigació biomèdica, entre el que s'inclourà l'organització de cursos, reunions científiques, convocatòries de beques, etc.», «no queden inclosos en l'objecte del conveni tots els aspectes relatius a docència MIR ni a la docència de pregrau, que es troben regulats per les seues normatives i convenis específics» i «la gestió de la innovació i del coneixement, així com els recursos derivats del present acord».

III. Que les causes que van motivar este conveni marc de col·laboració, incloent-hi tant el seu objecte, com l'àmbit de cooperació i els seus continguts romanen vigents.

IV. Que la clàusula dècima de l’esmentat conveni establix una vigència del conveni de quatre anys, que es podrà prorrogar pel mateix període per un acord exprés de les parts, abans de la finalització del seu període de vigència.

V. Que, segons estipula la clàusula onzena, reunida la comissió mixta de seguiment en data 5 de juny de 2024, després de revisar el text del conveni marc i no havent sigut modificada cap de les circumstàncies, la comissió acorda prorrogar el Conveni marc entre el Consorci Hospitalari Provincial de Castelló i la Fundació de la Comunitat Valenciana Hospital Provincial de Castelló per a regular les relacions de col·laboració en matèria d'investigació, i realitzar la tramitació davant dels òrgans de govern de les dos entitats.

VI. Que la Junta de Patronat de la Fundació en la reunió de 27 de juny de 2024 ha aprovat la proposta de pròrroga de l’esmentat conveni marc per unanimitat.

VII. Que el president del Consell de Govern està habilitat per a la firma del present conveni sobre la base de l'article 15.h dels estatuts, i que se n’ha informat en el següent Consell de Govern.

En conseqüència, les parts acorden prorrogar l’esmentat acord marc d’acord amb les següents:

Clàusules

1. Amb efectes des de l'11 de juliol de 2024 i fins al 10 de juliol de 2028, queda prorrogat el Conveni marc entre el Consorci Hospitalari Provincial de Castelló i la Fundació de la Comunitat Valenciana Hospital Provincial de Castelló per a regular les relacions de col·laboració en matèria d'investigació.

2. La firma del conveni marc no implica obligacions econòmiques per a la Generalitat Valenciana, ni per al Consorci Hospitalari Provincial de Castelló i tampoc per a la Fundació Hospital Provincial de Castelló.

3. Les qüestions litigioses que puguen sorgir en la interpretació o incompliment de les obligacions que deriven del conveni marc que ara es prorroga i que no hagen pogut ser dirimides per la comissió mixta de seguiment creada a este efecte seran resoltes per la Jurisdicció Contenciosa Administrativa, d'acord amb la Llei 29/1998, de 13 de juliol, reguladora d'esta jurisdicció.

I en prova de conformitat amb tot el que antecedix, prèvia lectura, les parts firmen la present pròrroga, per duplicat i a un sol efecte, en el lloc i data anteriorment indicats.

Pel Consorci Hospitalari Provincial de Castelló

Marciano Gómez Gómez

Per la Fundació de la CV Hospital Provincial de Castelló

Marta Barrachina Mateu